Komisijos ataskaita - 2004 m. metinė ataskaita - (ECHO) {SEK(2005) 1481} /* KOM/2005/0580 galutinis */





[pic] | EUROPOS BENDRIJŲ KOMISIJA | Briuselis, 23.11.2005 KOM(2005) 580 galutinis KOMISIJOS ATASKAITA 2004 m. metinė ataskaita - (ECHO){SEK(2005) 1481} TURINYS 1. Įžanga 3 2. bendrieji politikos aspektai 3 3. GD ECHO humanitarinių operacijų apžvalga 4 4. Pagrindiniai horizontalieji klausimai 7 4.1. Sutartiniai santykiai su partneriais – Partnerystės pagrindų susitarimas (FPA) 7 4.2. Santykiai su pagrindiniais partneriais humanitarinės pagalbos srityje, ne ES pagalbos teikėjais ir kitomis Bendrijos institucijomis 7 4.3. Strateginis planavimas ir bendrieji klausimai 7 4.4. Teminis finansavimas 8 4.5. Mokymas ir studijos, komunikacija ir informavimas 8 4.6. Biudžeto ir žmogiškieji ištekliai, auditas ir vertinimas 9 5. Ateities perspektyvos 9 1. ĮžANGA Europos Komisijos Humanitarinės pagalbos generalinis direktoratas (GD ECHO) yra atsakingas už Europos Sąjungos lėšų, skirtų humanitarinei pagalbai nuo konfliktų ir nelaimių – tiek stichinių, tiek žmogaus sukeltų – nukentėjusiems už Sąjungos ribų esančių šalių gyventojams, valdymą. Jo užduotis – gelbėti ir išsaugoti gyvybę, sumažinti kančias arba užkirsti joms kelią bei išsaugoti nuo humanitarinių krizių nukentėjusių ne ES šalių gyventojų garbę ir orumą. GD ECHO yra įsipareigojęs teikti šią pagalbą atsižvelgdamas vien tik į poreikius ir nesivadovaudamas politiniais sumetimais. 2004 m. tikriausiai bus prisimenami kaip gruodžio 26 d. įvykusio baisingojo cunamio, per labai trumpą laikotarpį Indijos vandenyno pakrantėse nusinešusio 280 000 žmonių gyvybes, metai. 2004 m. tūkstančiai žmonių žuvo ir dėl kitų krizių kitose pasaulio dalyse, dažnai visuomenei nežinant apie sunkią padėtį, kurioje atsiduria nuo šių krizių nukentėję žmonės. Šias krizes Europos Komisija vadina „užmirštomis krizėmis“. Tai krizės, kurios nėra arba daugiau nebėra žiniasklaidos dėmesio centre. Vienas GD ECHO tikslų – būti krizių vietose ir sumažinti nuo tokių kartais ilgai trunkančių krizių nukentėjusiųjų kančias. GD ECHO, sutelkdamas dėmesį į besikeičiančius pasaulinius humanitarinius poreikius, ypatingą dėmesį toliau skyrė bendriesiems klausimams, kaip antai: neatidėliotinos ir vystymosi pagalbos susiejimui, pasirengimui nelaimėms, ŽIV(AIDS) ir vaikų padėčiai. Šioje ataskaitoje pateikiama pagrindinės GD ECHO veiklos 2004 m. santrauka. Priede pateikiama išsamesnė informacija apie įvykdytą veiklą, įskaitant GD ECHO remtų humanitarinių veiksmų apžvalgą pagal šalis. 2. BENDRIEJI POLITIKOS ASPEKTAI 2004 m. GD ECHO reagavo į humanitarines krizes atsižvelgdamas į globalinių humanitarinių poreikių pokyčius, ypatingą dėmesį skirdamas „užmirštoms krizėms“. Tai atsispindi regioniniame GD lėšų paskirstyme. Siekiant užtikrinti, kad GD ECHO veiksmai būtų atliekami atsižvelgiant į poreikius, GD ECHO darbo programa yra paremta bendrų poreikių įvertinimo (BPĮ) metodologija. Taikant šią metodologiją lyginama padėtis 130 besivystančių šalių, remiantis devyniais humanitariniais rodikliais (žmogaus vystymasis, skurdas, stichinių nelaimių rizika, konfliktai, pabėgėliai, šalies viduje perkeltieji asmenys, nepakankama mityba, mirtingumas ir kitų pagalbos teikėjų indėlis). BPĮ klasifikacijoje 25 % pirmiausia sąraše išvardytų šalių laikomos šalimis su didžiausiais poreikiais, kiti 50 % – šalimis su vidutiniais poreikiais, o likę 25 % – šalimis su nedideliais poreikiais. Naudodamas BPĮ metodologiją, GD ECHO gali pasauliniu atžvilgiu patikrinti, kaip sėkmingai jis įgyvendina poreikiais pagrįstą savo strategiją. Taikant šią metodologiją, 2004 m. (2004 m. gruodžio 31 d.) 62 % (arba 353 mln. EUR) 570 mln. EUR sumos, skirtos iš 23 02 biudžeto skyriaus ir EPF, buvo paskirstyti sritims su didžiausiais poreikiais, 30 % (arba 172 mln. EUR) skirta sritims su vidutiniais poreikiais ir mažiau nei 1 % (arba 4 mln. EUR) – sritims su mažais poreikiais („poreikių židiniai“). Likusi lėšų dalis (41 mln. EUR arba 7 %) buvo panaudota teminiam finansavimui, techninei pagalbai ir paramos išlaidoms. GD ECHO finansuojami veiksmai Šiaurės Korėjoje, Šri Lankoje, Zimbabvėje, Kongo Demokratinėje Respublikoje ir Viduriniuose Rytuose bei parengties nelaimėms veikla Karibų jūros regiono šalyse buvo įvertinti geografiniu mastu. Bendrajame vertinime nustatyta, kad įgyvendinant GD ECHO finansuojamus veiksmus šiose šalyse ir regionuose buvo pasiekti humanitariniai tikslai. GD ECHO pagalbos strategijoje pagrindinis dėmesys ir toliau buvo skiriamas užmirštoms krizėms. Kalbama apie humanitarines krizes, kurioms skiriamas nedidelis politikų ir visuomenės dėmesys arba kurios pastarųjų visai nedomina. Joms pagalbą teikia tik nedaugelis kitų pagalbos teikėjų, arba kiti pagalbos teikėjai nenoriai teikia pagalbą dėl su šiomis krizėmis susijusios didelės rizikos. GD ECHO užmirštų krizių nustatymo analizė ir metodologija remiasi kiekybiniais duomenimis (nedidelis žiniasklaidos dėmesys arba maža pagalbos teikėjų teikiama parama palyginti su dideliais poreikiais) ir kokybiniais veiksniais (GD ECHO ekspertų ir atsakingųjų pareigūnų vietoje atliekamas padėties vertinimas). 2004 m. labiausiai užmirštos krizės ir poreikiai nustatyti Alžyre (Vakarų Sachara), Kongo Demokratinėje Respublikoje, Gvinėjoje, Haityje, Indijoje, Mianmare (Birma), Nepale, Šiaurės Kaukaze (Čečėnija), Tailande (Birmos pabėgėliai), Somalyje, Sudane, Ugandoje ir Jemene. Šioms labiausiai užmirštoms krizėms spręsti per metus buvo skirta 239 mln. EUR parama, t. y. 42 % 570 mln. EUR sumos, paskirtos iš 23 02 biudžeto skyriaus ir EPF. GD ECHO kartu su humanitarinę pagalbą teikiančiomis agentūromis ir organizacijomis didžiausią reikšmę teikia galimybei turėti saugią, netrukdomą ir ilgalaikę prieigą prie humanitarinės pagalbos zonos. 2004 m. GD išliko budrus ir aktyvus stengdamasis užtikrinti, kad tiek ES institucijų, tiek tarptautinių organų darbotvarkėje didelė svarba būtų teikiama humanitarinės pagalbos principams – nešališkumui, neutralumui ir nepriklausomybei. Daugiausia dėl šio požiūrio į Konstitucinės sutarties projektą buvo įtrauktos specifinės nuostatos dėl humanitarinės pagalbos principų užtikrinimo. 3. GD ECHO HUMANITARINIų OPERACIJų APžVALGA Nepaisant teigiamos raidos kai kuriose srityse, bendra humanitarinė padėtis nekėlė daug optimizmo, nes uždavinių šioje srityje vis daugėjo. Pabėgėlių skaičius 2003 m. sumažėjo iki 9,67 mln., palyginti su 10,6 mln. 2002 m.[1] Tačiau, kaip rodo patirtis, pabėgėliams sugrįžus humanitarinė parama reikalinga ir toliau, bent jau pradiniu laikotarpiu po jų sugrįžimo. Pagal apytikslius apskaičiavimus šalies viduje perkeltųjų asmenų yra apie 25 milijonai[2]. Pagrįstai jie vadinami „didžiausia pažeidžiamų pasaulio žmonių grupe“[3]. Tarptautinė Raudonojo Kryžiaus ir Raudonojo Pusmėnulio draugijų federacijos ataskaita apie nelaimes pasaulyje 2004 m. parodė, kad su nelaimėmis susijusių mirties atvejų skaičius sumažėjo, tačiau nukentėjusiųjų skaičių išaugo. Dėl žemės drebėjimo ir po jo gruodžio 26 d. įvykusio cunamio Azijoje susidariusi humanitarinė krizė tragiškai rodo, kad stichinės nelaimės kelia vis didesnę grėsmę pasaulio gyventojams. Atsiliepdamas į 2004 m. humanitarines krizes, GD ECHO priėmė 102 sprendimus dėl finansavimo ir skyrė 570,4 mln. EUR: 518,2 mln. EUR buvo skirta iš Komisijos biudžeto ir 52,2 mln. EUR iš EPF. Įsipareigojimų asignavimai buvo įgyvendinti 100 %. Daugiausia pagalbos gavo AKR šalys (301,6 mln. EUR), kiek mažiau – Azijos šalys (111,1 mln. EUR). Toliau pateiktoje lentelėje apžvelgiamas 2004 m. priimtuose sprendimuose numatytos humanitarinės pagalbos geografinis paskirstymas (sumos tūkstančiais eurų): Grupė/Regionas | Suma | % | GD ECHO -1: Afrika, Karibų jūros regionas, Ramiojo vandenyno regionas | 301 555 | 53% | Afrikos Kyšulys | 139 618 | Didžiųjų ežerų regionas | 76 360 | Vakarų Afrika | 37 300 | Karibų jūros, Ramiojo vandenyno, Indijos vandenyno šalys | 19 477 | Pietų Afrika | 28 800 | GD ECHO -2: Rytų Europa, Rusijos Federacija, Pietų Kaukazas, Centrinė Azija (įskaitant Mongoliją), Viduriniai Rytai, Viduržemio jūros regionas | 90 705 | 16% | Rusijos Federacija, Pietų Kaukazas ir Centrinė Azija (įskaitant Mongoliją) | 41 850 | Viduržemio jūros regionas ir Viduriniai Rytai | 48 855 | GD ECHO -3: Azija, Irakas, Centrinė ir Pietų Amerika | 123 322 | 22% | Azija | 111 122 | Irakas | - | Centrinė ir Pietų Amerika | 12 200 | Dipecho – pasirengimo nelaimėms programa | 13 700 | 2% | Teminis finansavimas | 19 430 | 3% | Techninė parama (ekspertai ir avansinės sąskaitos) | 15 300 | 3% | Veiklos rėmimo išlaidos (auditas, vertinimas, informavimas, komunikacija ir t. t.) | 6 400 | 1% | IŠ VISO 2004 m. | 570 412 | 100% | Pagrindiniai GD ECHO veiksmai 2004 m. Plačiausi veiksmai Afrikoje buvo atliekami Darfūre (Sudanas) . 2003 m. Darfūre prasidėjęs pilietinis karas sustiprėjo 2004 m. taip, kad jį JT pavadino „didžiausia pasaulio humanitarine krize“: daugiau nei milijonas žmonių buvo iškeldinti ir du trečdaliai gyventojų smarkiai nukentėjo nuo konflikto. Pradinis Sudanui skirtas 20 mln. EUR biudžetas buvo padidintas priėmus greitus sprendimus dėl papildomo finansavimo ir iš viso sudarė 83 mln. EUR. Šios lėšos skirtos padėti nuo stiprėjančio konflikto Darfūro regione ( Greater Darfur ) nukentėjusiems asmenims ir Sudano pabėgėliams Čade. GD ECHO taip pat dalyvavo skatinant tarptautinės paramos teikimą, pavyzdžiui, bendrai pirmininkaudamas birželio mėnesį Ženevoje vykusiame pagalbos teikėjų grupės posėdyje. Bendra humanitarinė padėtis Centrinėje Afrikoje ir Didžiųjų ežerų regione (Burundi, Kongo Demokratinė Respublika, Kongo Brazavilis, Centrinės Afrikos Respublika ir Tanzanija) 2004 m. išliko kritinė. Vykdant regione įvairius taikos procesus buvo pasiekta nedidelė pažanga, kurią lydėjo ginkluoti susirėmimai Burundyje ir nuolatinė kova Rytų DKR. Milijonams žmonių buvo suteikta pagalba pagal GD ECHO finansuojamus projektus. 2004 m. nuo nuolatinių ginkluotų konfliktų ir stichinių nelaimių padarinių taip pat nukentėjo tam tikros Vakarų Afrikos regiono dalys . GD ECHO toliau finansavo neatidėliotinus projektus, ypač reaguodamas į užkrečiamų ligų proveržius Vakarų Afrikoje, kur 200 mln. žmonių gresia pavojus. Šiaurės Kaukaze užsitęsusi ir užmiršta humanitarinė krizė Čečėnijoje išliko vienu iš GD ECHO prioritetinių veiksmų 2004 m. Nuo šio konflikto nukentėjusiems asmenims iš viso buvo skirta 28,5 mln. EUR. GD ECHO suteikė didelę finansinę paramą siekdamas atsiliepti į daugiau nei 450 000 nuo šios krizės nukentėjusių žmonių poreikius tiek Čečėnijos viduje, tiek kaimyninėse Ingušijos ir Dagestano respublikose. Padėtis okupuotose Palestinos teritorijose toliau blogėjo, nes taikos procesas tebebuvo aklavietėje. 70 % gyventojų, kurių apytiksliais duomenimis yra 3,8 mln., nebuvo užtikrintas maisto tiekimas arba jiems grėsė šis pavojus, beveik du milijonai žmonių tebegyveno skurde. 2004 m. GD ECHO skyrė 37,35 mln. EUR humanitariniams veiksmams, skirtiems palestiniečiams okupuotose Palestinos teritorijose, taip pat Palestinos pabėgėliams Jordanijoje, Libane ir Sirijoje bei Irako pabėgėliams, gyvenantiems Jordanijos stovyklose ir niekam nepriklausančioje žemėje tarp Jordanijos ir Irako. 2002 m. pasibaigus pagrindiniams kariniams veiksmams Afganistane , daugiau nei trys milijonai šios šalies gyventojų, pabėgusių į Pakistaną ir Iraną arba perkeltųjų šalies viduje, sugrįžo į savo namų teritorijas. Tačiau šalies poreikiai vis dar yra milžiniški. 2004 m. GD ECHO pagal visų vienerių metų visuotinį planą skyrė 35 mln. EUR humanitarinei pagalbai Afganistane. GD ECHO toliau teikė pagalbą labiausiai pažeidžiamoms grupėms, ypač remdama pabėgėlių ir šalies viduje perkeltųjų asmenų sugrįžimą ir reintegraciją. Cunamis , gruodžio 26 d. užliejęs Indijos vandenyno pakrančių regionus, atėmė iki 280 000 žmonių gyvybių. Tai viena iš didžiausių stichinių nelaimių žmonijos istorijoje. Milijonai žmonių neteko savo namų ir gyvenimo šaltinių. GD ECHO buvo pirmasis į šią nelaimę atsiliepęs pagalbos teikėjas, kuris suteikė lėšas nelaimės vietoje dirbančioms agentūroms. 2004 m. gruodžio 26 d. Tarptautinei Raudonojo Kryžiaus federacijai buvo skirta 3 mln. EUR. Gruodžio 30 ir 31 d. buvo priimti dar du sprendimai dėl finansavimo, ir pagal kiekvieną numatyta skirti 10 mln. EUR Šri Lankai, Maldivų saloms ir Indonezijai. 2005 m. sausio mėn. Europos Komisija paprašė biudžeto valdymo institucijos (Parlamento ir Tarybos) skirti 100 mln. EUR naujosioms pagalbos teikimo pajėgoms nukentėjusioje teritorijoje. 2005 m. vasario 9 d. buvo priimtas sprendimas suteikti 80 mln. EUR pagalbos ir paramos teikimui, įskaitant atstatymo darbus, nukentėjusios srities gyventojams. Išsami informacija apie veiksmus kiekvienoje šalyje pateikiama šios ataskaitos priede. 4. PAGRINDINIAI HORIZONTALIEJI KLAUSIMAI 4.1. Sutartiniai santykiai su partneriais – Partnerystės pagrindų susitarimas (FPA) 2004 m. balandžio 30 d. Komisija priėmė sprendimą dėl administracinių paramos išlaidų 2004 m., apimantį taip pat 2004 m. dotacijas (biudžeto eilutė, susijusi su mažomis, neatnaujinamomis dotacijomis mokymui, studijoms ir tinklų veiklai humanitarinėje srityje). 2004 m. spalio mėn. buvo suteiktos trys dotacijos, kurios iš viso sudarė apie 300 000 EUR. Buvo užbaigtas pirmasis parengiamojo darbo, susijusio su sutartine priemone, skirta valstybių narių specializuotosioms agentūroms, etapas. Jo metu buvo nustatomos įstaigos, kurios galėtų naudotis naujomis procedūromis, ir galimos veiklos rūšys. 4.2. Santykiai su pagrindiniais partneriais humanitarinės pagalbos srityje, ne ES pagalbos teikėjais ir kitomis Bendrijos institucijomis GD ECHO dalyvavo įvairiuose tarptautinio lygio posėdžiuose, kuriuose buvo siekiama su kitais pagrindiniais pagalbos teikėjais nuodugniai apsvarstyti, pavyzdžiui, šiuos klausimus: humanitarinės pagalbos zonos ribojimą, humanitarinės pagalbos principus – ypač pavojų, kad JT delegacijos jų nesilaikys – arba problemą, susijusią su humanitarinę pagalbą teikiančių darbuotojų patekimu į tam tikras šalis. Iki 2004 m. pabaigos buvo surengti keturi metiniai Strateginio programavimo dialogui (SPD) skirti susitikimai su pagrindiniais partneriais (OCHA, UNICEF, WHO ir WFP). 2004 m. GD Bendrijos institucijų lygmeniu išliko budrus ir aktyvus stengdamasis užtikrinti, kad tiek ES institucijų, tiek tarptautinių organų darbotvarkėje didelė svarba būtų teikiama humanitarinės pagalbos principams. GD ECHO taip pat dalyvavo įvairiuose skirtingų lygių Tarybos ir kitų Komisijos direktoratų, pavyzdžiui, Aplinkos GD (civilinės saugos klausimais) ir Išorės santykių GD (krizių valdymo klausimais) posėdžiuose, primygtinai reikalaudamas, kad humanitarinės pagalbos principai būtų neatsiejama jų veiklos dalis. 2004 m. buvo surengta vienuolika Humanitarinės pagalbos komiteto susitikimų su valstybių narių atstovais. Be to, Airijos ir Olandijos pirmininkavimo ES metu buvo surengti du neoficialūs Humanitarinės pagalbos komiteto posėdžiai: viename iš jų buvo aptariami humanitarinės pagalbos principai, kitame – civilių ir kariuomenės santykiai. 4.3. Strateginis planavimas ir bendrieji klausimai 2004 m. GD ECHO parengė 2005 m. strategiją, kuri yra pagrįsta poreikių įvertinimu pasaulio mastu ir užmirštų krizių analize. - Neatidėliotinos pagalbos, atstatymo ir vystymo susiejimas: GD ECHO tęsė savo veiklą šiuo klausimu įkurtoje tarnybų grupėje. Daugelyje 15 šalių ir regionų, kurie 2003 m. buvo pasirinkti šiam susiejimui išbandyti, buvo padaryta didelė pažanga. Susiejimo strategijos įgyvendinimas išliko aptariamos srities prioritetu. Itin didelė pažanga buvo padaryta šiose šalyse: Angoloje, Tadžikistane ir Kambodžoje. Išsamesnė informacija apie tai pateikiama šios ataskaitos priede. - Vaikai: GD ECHO šiam bendrajam prioritetui skyrė dar didesnį dėmesį. 2004 m. 66 iš 102 sprendimų dėl finansavimo ir 79 sutartyse pagrindinis dėmesys buvo skiriamas vaikams arba į šiuos dokumentus buvo įtraukti su vaikais susijusios veiklos klausimai (pvz., vaikų kareivių terapinis maitinimas, skiepijimas, reintegracija), kuriems iš viso skirta 46 mln. EUR (26 mln. EUR 2003 m.). 2004 m. GD ECHO taip pat parengė vidaus politikos gairių, susijusių su nuo humanitarinių krizių nukentėjusiais vaikais, projektą ir ataskaitų pateikimo mechanizmą, siekdama tiksliau įvertinti savo su parama vaikams susijusios veiklos apimtį ir poveikį. - Nelaimių prevencija ir pasirengimas nelaimėms: GD ECHO iš viso priėmė 16 sprendimų dėl finansavimo, į kuriuos buvo įtraukta parama pasirengimo nelaimėms veiklai. Jis skyrė 360 000 EUR paramą Kobėje įvykusioje Pasaulio nelaimių mažinimo konferencijai, kuri yra pagrindinis etapas pasaulio mastu skatinant mažinti nelaimes. Daug pastangų 2004 m. GD ECHO taip pat įdėjo siekdamas sustiprinti tarptautines iniciatyvas nelaimių mažinimo srityje, ypač plečiant Visuotinę įspėjimo apie nelaimes sistemą, bendradarbiaujant su JT humanitarinių reikalų koordinavimo biuru (OCHA) ir EB Jungtiniu tyrimų centru (420 000 EUR). - Vanduo: GD priskyrė vandenį prie prioritetinių 2004 m. darbo programos veiklos sričių. Todėl GD ECHO paskelbė ribotą konkursą išnagrinėti vandens ir sanitarijos klausimus teikiant humanitarinę pagalbą. Šia veiklą numatyta atlikti 2005 m. Įvykdęs pradinius tikslus, GD ECHO taip pat peržiūrėjo savo ŽIV (AIDS) strategiją. 4.4. Teminis finansavimas Teminis finansavimas yra naujas bendradarbiavimo su tarptautinėmis organizacijomis būdas ir patvirtinimas, kad GD ECHO yra pasirengęs artimai bendradarbiauti su JT agentūromis ir Raudonuoju Kryžiu, siekdamas užtikrinti, kad būtų geriau teikiama humanitarinė pagalba. 2004 m. GD ECHO sudarė temines sutartis su OCHA (4 mln. EUR), siekdamas pagerinti OCHA informacijos valdymą, su Pasaulio sveikatos organizacija (3,5 mln. EUR), siekdamas paremti jos su sveikatos apsauga susijusius veiksmus krizių metu, ir su Pasaulio maisto programa (4,5 mln. EUR), siekdamas sustiprinti jos pajėgumus tinkamai įvertinti humanitarinius poreikius maisto sektoriuje. Be to, GD ECHO suteikė paramą UNICEF vykdomai su vaikų apsauga susijusiai veiklai (2 mln. EUR) bei įvairiomis priemonėmis, pvz., išankstinio pasirūpinimo būtinais vaistais ir pagalbos reikmenimis, rėmė UNICEF skubios pagalbos teikimo pajėgumus (5,4 mln. EUR). 4.5. Mokymas ir studijos, komunikacija ir informavimas GD ECHO santykius su jo partneriais reglamentuojančio teisinio pagrindo tema buvo surengti 42 mokymo seminarai. Jie iš viso truko 77 dienas, juose dalyvavo 904 žmonės. GD ECHO aktyviai teberėmė Humanitarinės pagalbos tinklą (NOHA), kuris septyniuose universitetuose siūlo vienerių metų podiplomines studijas, apimančias įvairias humanitarinės pagalbos srities disciplinas. 2004 m. GD ECHO įvairiomis publikacijomis, ryškiais plakatais bei GD ECHO darbą atspindinčia garso ir vaizdo medžiaga, įgyvendino įvairią komunikacijos veiklą apie vertybes, principus ir praktinius pasiekimus ES humanitarinės pagalbos srityje. Vienas svarbiausių informacinio pobūdžio renginių 2004 m. buvo sėkmingai surengta „Jaunimo solidarumo diena“, kurią Europos Parlamente susirinko 540 jaunų žmonių. 4.6. Biudžeto ir žmogiškieji ištekliai, auditas ir vertinimas GD ECHO turi oficialias sistemas, pagal kurias reguliariai atliekamas finansinės informacijos monitoringas ir teikiama atitinkama su valdymu susijusi informacija. Į bendrąjį priemonių vertinimą buvo įtraukti specifiniai finansiniai rodikliai. Tiek centrinėse būstinėse, tiek vietoje buvo atliekamas humanitarinės veiklos finansinis auditas . Per 2004 m. humanitarinės pagalbos organizacijų centrinėse būstinėse iš viso buvo užbaigtos ar atliekamos 145 audito operacijos, o vietoje atliktos 32 audito operacijos. 2004 m. centrinėse būstinėse žmogiškuosius išteklius sudarė apie 172 asmenys: 146 pareigūnai ir 26 išorės darbuotojai. GD ECHO ėmėsi įvairių priemonių, skirtų užtikrinti, kad žmogiškųjų išteklių politika būtų įgyvendinama pagal Komisijos reformą. GD ECHO administracinį biudžetą 2004 m. iš viso sudarė 2,2 mln. EUR. Jo lėšos buvo naudojamos išorės darbuotojams įdarbinti, vizitų administracinėms išlaidoms padengti, mokymui, konferencijoms ir susirinkimams, taip pat ekspertų honorarams ir studijų išlaidoms padengti. Kiekvienais metais GD ECHO atlieka apie dešimt savo veiklos vertinimų . 2004 m. buvo pradėti Šiaurės Korėjoje, Šri Lankoje, Zimbabvėje, Kongo Demokratinėje Respublikoje ir Viduriniuose Rytuose vykdomų veiksmų, taip pat pasirengimo nelaimėms veiksmų Karibų jūros regiono šalyse vertinimai. Be to, buvo pradėti veiksmų, susijusių su šalies viduje perkeltų asmenų, saugumo, vandens ir sanitarijos klausimais, teminiai vertinimai. GD ECHO taip pat pateikė užsakymą parengti pranešimą apie ŽIV (AIDS). Be to, GD ECHO atliko Tarptautinės Raudonojo Kryžiaus ir Raudonojo Pusmėnulio draugijų federacijos bei NVO „Action Contre la Faim“ vertinimus. Vykdydamas geros humanitarinės pagalbos praktikos iniciatyvą, GD ECHO išnagrinėjo humanitarinių organizacijų saugumo klausimus. Jų svarstymo metu buvo parengtas bendrasis saugumo vadovas, saugumo mokymo veiksmų katalogas ir saugumo ataskaita. Šie dokumentai buvo parengti siekiant padėti humanitarinėms organizacijoms įgyvendinti jų įsipareigojimus, susijusius su tiek užsienio, tiek vietos darbuotojų saugumo užtikrinimu. Išsamesnė informacija apie horizontaliąją veiklą pateikiama šios ataskaitos priede. 5. ATEITIES PERSPEKTYVOS 2004 m. GD ECHO tebesilaikė griežtos pagrindinių humanitarinės pagalbos principų ir vertybių politikos, būtent neutralumo, nešališkumo ir nepriklausomybės. Šiandien griežtai laikytis šių principų yra daug svarbiau nei bet kada anksčiau dėl nerimą keliančių tendencijų tiek instituciniame lygmenyje, kur tam tikros politinės jėgos yra linkusios laikyti humanitarinę pagalbą užsienio politikos ar krizių valdymo priemone, tiek ir didėjant pavojui, kad pačios humanitarinės organizacijos gali tapti kariaujančių grupuočių taikiniais. ECHO nuomone, geriausias būdas išsaugoti „humanitarinės pagalbos zoną“ – griežtai laikytis geros humanitarinės pagalbos praktikos principų, dėl kurių buvo susitarta 2003 m. birželio 16–17 d. Stokholme ir kurie buvo patvirtinti 2004 m. spalio mėn. Otavoje (t. y. teikti pagalbą remiantis poreikiais), ir toliau įsipareigoti teikti aukštos kokybės pagalbą bei palaikyti skaidrų dialogą su kitais pagrindiniais veikėjais tiek dvišalėje, tiek daugiašalėje humanitarinėje plotmėje. Pastarojo laikotarpio krizių Afganistane, Viduriniuose Rytuose, Irake, Darfūre ir kitur metu sukaupta patirtis parodė, kad minėtieji principai yra pagrindiniai veiksmingo pagalbos teikimo reikalavimai, padedantys pasiekti gyventojus, kuriems reikalinga pagalba, ir išsaugoti humanitarinių darbuotojų gyvybes bei užtikrinti jų saugumą. [1] JTVPK: Pabėgėlių skaičiai ( 2004 m. leidimas) http://www.unhcr.ch/cgi-bin/texis/vtx/basics/ [2] Visuotinis su šalies viduje perkeltaisiais asmenimis susijęs projektas (angl. global IDP project ) Perkėlimas šalies viduje. Bendroji 2003 m. tendencijų ir vystymosi apžvalga pateikiama tinklalapyje http://www.idpproject.org/press/2004/Global_Overview.pdf [3] JTVPK: Šalies viduje perkeltieji asmenys, klausimai ir atsakymai (2004 m.) http://www.unhcr.ch/cgi-bin/texis/vtx/basics/